CELEX: 32022D0736
Language: hr
Date: 2022-05-11 00:00:00
Title: Provedbena odluka Komisije (EU) 2022/736 оd 11. svibnja 2022. o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1xRf1 (ACS-BNØØ4-7xACS-BNØØ1-4), hibrida uljane repice Ms1xRf2 (ACS-BNØØ4-7xACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda (priopćeno pod brojem dokumenta C(2022) 3009) (Vjerodostojan je samo tekst na njemačkom jeziku) (Tekst značajan za EGP)

13.5.2022   
               
               
                  HR
               
               
                  Službeni list Europske unije
               
               
                  L 136/108
               
            
         PROVEDBENA ODLUKA KOMISIJE (EU) 2022/736
         оd 11. svibnja 2022.
         o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1xRf1 (ACS-BNØØ4-7xACS-BNØØ1-4), hibrida uljane repice Ms1xRf2 (ACS-BNØØ4-7xACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda
         
            
               (priopćeno pod brojem dokumenta C(2022) 3009)
            
         
         (Vjerodostojan je samo tekst na njemačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 8. stavak 6. i članak 20. stavak 6.,
         budući da:
         
                     (1)
                  
                  
                     Odlukama Komisije 2007/305/EZ (2), 2007/306/EZ (3) i 2007/307/EZ (4) utvrđuju se pravila o povlačenju s tržišta hibrida uljane repice Ms1xRf1 (ACS-BNØØ4-7xACS-BNØØ1-4), hibrida uljane repice Ms1xRf2 (ACS-BNØØ4-7xACS-BNØØ2-5) i uljane repice Topas 19/2 (ACS-BNØØ7-1), slijedom navođenja, te od njih dobivenih proizvoda („GM materijal”). Te su odluke donesene nakon što je nositelj odobrenja, Bayer CropScience AG, obavijestio Komisiju da ne namjerava podnijeti zahtjev za obnovu odobrenja za GM materijal u skladu s člankom 8. stavkom 4. prvim podstavkom, člankom 11., člankom 20. stavkom 4. i člankom 23. Uredbe (EZ) br. 1829/2003.
                  
               
                     (2)
                  
                  
                     Svim trima odlukama predviđeno je početno prijelazno razdoblje od pet godina tijekom kojeg se dopušta stavljanje na tržište hrane i hrane za životinje koja sadržava GM materijal, sastoji se ili je proizvedena od njega u udjelu koji nije veći od 0,9 % i pod uvjetom da je njegova prisutnost slučajna ili tehnički neizbježna. Svrha prijelaznog razdoblja bilo je uzimanje u obzir činjenice da neznatni tragovi tog GM materijala ponekad mogu biti prisutni u prehrambenim lancima, čak i nakon što je društvo Bayer CropScience AG obustavilo prodaju sjemena dobivenog od genetski modificiranih organizama te čak i ako su poduzete sve mjere kako bi se izbjegla prisutnost GM materijala.
                  
               
                     (3)
                  
                  
                     Odlukama 2007/305/EZ, 2007/306/EZ i 2007/307/EZ utvrđen je i niz mjera koje je društvo Bayer CropScience AG moralo poduzeti kako bi osiguralo učinkovito povlačenje s tržišta GM materijala te su utvrđene obveze izvješćivanja za adresata.
                  
               
                     (4)
                  
                  
                     Unatoč mjerama koje je društvo Bayer CropScience AG poduzelo kako bi spriječilo prisutnost genetski modificiranih organizama u skladu s odlukama 2007/305/EZ, 2007/306/EZ i 2007/307/EZ, u proizvodima od uljane repice otkriveni su neznatni tragovi tih organizama. Provedbenom odlukom Komisije 2012/69/EU (5) sve su tri odluke izmijenjene kako bi se prijelazno razdoblje produljilo do 31. prosinca 2016. i kako bi se tolerirana prisutnost GM materijala u hrani i hrani za životinje snizila na 0,1 % masenog udjela. Te su tri odluke dodatno izmijenjene Provedbenom odlukom Komisije (EU) 2016/2268 (6) kako bi se prijelazno razdoblje produljilo do 31. prosinca 2019., a zatim Provedbenom odlukom Komisije (EU) 2019/1562 (7) kako bi se prijelazno razdoblje produljilo do 31. prosinca 2022.
                  
               
                     (5)
                  
                  
                     Nadalje, Provedbena odluka Komisije (EU) 2019/1117 (8) o izmjeni odluka 2007/305/EZ, 2007/306/EZ i 2007/307/EZ u pogledu adresata, od društva Bayer CropScience AG na društvo BASF SE.
                  
               
                     (6)
                  
                  
                     U listopadu 2021. društvo BASF Belgian Coordination Center CommV, ogranak društva BASF SE, izvijestilo je da su posljednjih godina unatoč poduzetim mjerama otkriveni neznatni tragovi u proizvodima od uljane repice, no njihova se prisutnost i dalje smanjuje. Takva stalna prisutnost u tragovima može se objasniti prirodom uljane repice, jer sjeme može dugo ostati u stanju mirovanja, te poljoprivrednim praksama za prikupljanje sjemena uslijed kojih može doći do slučajnog rasipanja, čiju je razinu bilo teško procijeniti u vrijeme donošenja odluka 2007/305/EZ, 2007/306/EZ i 2007/307/EZ te provedbenih odluka 2012/69/EU, (EU) 2016/2268 i (EU) 2019/1562.
                  
               
                     (7)
                  
                  
                     U tom kontekstu primjereno je produljiti prijelazno razdoblje do 31. prosinca 2025., kako bi se omogućilo daljnje smanjenje preostalih tragova uljanih repica Ms1xRf1, Ms1xRf2 i Topas 19/2 iz prehrambenih lanaca.
                  
               
                     (8)
                  
                  
                     Kako bi se dodatno pridonijelo uklanjanju GM materijala, primjereno je i da društvo BASF SE i dalje provodi interni program u skladu s odlukama 2007/305/EZ, 2007/306/EZ i 2007/307/EZ i da prikupi podatke o prisutnosti takvog materijala u proizvodima od uljane repice uvezenima u Uniju iz Kanade, jedine zemlje u kojoj su GM uljane repice Ms1xRf1, Ms1xRf2 i Topas 19/2 uzgajane u komercijalne svrhe. Društvo BASF SE trebalo bi do 1. siječnja 2025. Komisiju izvijestiti o oba aspekta.
                  
               
                     (9)
                  
                  
                     Društvo BASF SE trebalo bi nastaviti osiguravati stalnu dostupnost certificiranih referentnih materijala kako bi se kontrolnim laboratorijima omogućilo da provedu analizu tijekom prijelaznog razdoblja.
                  
               
                     (10)
                  
                  
                     Odluke 2007/305/EZ, 2007/306/EZ i 2007/307/EZ trebalo bi stoga na odgovarajući način izmijeniti.
                  
               
                     (11)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Izmjene Odluke 2007/305/EZ
            Odluka 2007/305/EZ mijenja se kako slijedi:
            
                        1.
                     
                     
                        Članak 1. drugi stavak zamjenjuje se sljedećim:
                        „Adresat do 1. siječnja 2025. izvješćuje Komisiju o provedbi tog programa i o prisutnosti tih genetski modificiranih organizama u pošiljkama uljane repice koje u Uniju stižu iz Kanade.”;
                     
                  
                        2.
                     
                     
                        Članak 2. stavak 1. zamjenjuje se sljedećim:
                        
                           „1.   Prisutnost materijala koji sadržava, sastoji se ili je proizveden od sorata uljane repice ACS-BNØØ4-7, ACS-BNØØ1-4 i hibrida uljane repice ACS-BNØØ4-7xACS-BNØØ1-4 u hrani ili hrani za životinje o kojoj je poslana obavijest u skladu s člankom 8. stavkom 1. točkom (a) i člankom 20. stavkom 1. točkom (a) Uredbe (EZ) br. 1829/2003 tolerira se do 31. prosinca 2025. pod uvjetom da je ta prisutnost:
                           
                                       (a)
                                    
                                    
                                       slučajna ili tehnički neizbježna; i
                                    
                                 
                                       (b)
                                    
                                    
                                       u udjelu koji nije veći od 0,1 % masenog udjela”.
                                    
                                 
                     
                  
         
            Članak 2.
            Izmjene Odluke 2007/306/EZ
            Odluka 2007/306/EZ mijenja se kako slijedi:
            
                        1.
                     
                     
                        Članak 1. drugi stavak zamjenjuje se sljedećim:
                        „Adresat do 1. siječnja 2025. izvješćuje Komisiju o provedbi tog programa i o prisutnosti tih genetski modificiranih organizama u pošiljkama uljane repice koje iz Kanade stižu u Uniju.”;
                     
                  
                        2.
                     
                     
                        Članak 2. stavak 1. zamjenjuje se sljedećim:
                        
                           „1.   Prisutnost materijala koji sadržava, sastoji se ili je proizveden od sorata uljane repice ACS-BNØØ4-7, ACS-BNØØ2-5 i hibrida uljane repice ACS-BNØØ4-7xACS-BNØØ2-5 u hrani ili hrani za životinje o kojoj je poslana obavijest u skladu s člankom 8. stavkom 1. točkom (a) i člankom 20. stavkom 1. točkom (a) Uredbe (EZ) br. 1829/2003 tolerira se do 31. prosinca 2025. pod uvjetom da je ta prisutnost:
                           
                                       (a)
                                    
                                    
                                       slučajna ili tehnički neizbježna; i
                                    
                                 
                                       (b)
                                    
                                    
                                       u udjelu koji nije veći od 0,1 % masenog udjela.”.
                                    
                                 
                     
                  
         
            Članak 3.
            Izmjena Odluke 2007/307/EZ
            Članak 1. stavci 1. i 2. Odluke 2007/307/EZ zamjenjuju se sljedećim:
            
               
                  „1.   Adresat provodi interni program kako bi osigurao djelotvorno povlačenje s tržišta uljane repice ACS- BNØØ7-1 u uzgoju i proizvodnji sjemena te prikuplja podatke o prisutnosti tog genetski modificiranog organizma u pošiljkama uljane repice koje stižu u Uniju iz Kanade.
                  Adresat do 1. siječnja 2025. izvješćuje Komisiju o provedbi tog programa i o prisutnosti tih genetski modificiranih organizama u pošiljkama uljane repice koje iz Kanade stižu u Uniju.
               
               
                  2.   Prisutnost materijala koji sadržava, sastoji se ili je proizveden od uljane repice ACS-BNØØ7-1 u hrani ili hrani za životinje o kojoj je poslana obavijest u skladu s člankom 8. stavkom 1. točkom (a) i člankom 20. stavkom 1. točkom (a) Uredbe (EZ) br. 1829/2003 tolerira se do 31. prosinca 2025. pod uvjetom da je ta prisutnost:
                  
                              (a)
                           
                           
                              slučajna ili tehnički neizbježna; i
                           
                        
                              (b)
                           
                           
                              u udjelu koji nije veći od 0,1 % masenog udjela.”.
                           
                        
            
         
         
            Članak 4.
            Izmjena unosa u registar Zajednice genetski modificirane hrane i hrane za životinje
            Unose u registar Zajednice genetski modificirane hrane i hrane za životinje, kako je predviđeno člankom 28. Uredbe (EZ) br. 1829/2003, koji se odnose na uljane repice ACS-BNØØ4-7, ACS-BNØØ1-4 i hibrid uljane repice ACS-BNØØ4-7xACS-BNØØ1-4, ACS-BNØØ4-7, ACS-BNØØ2-5 i hibrid uljane repice ACS-BNØØ4-7xACS-BNØØ2-5 te uljanu repicu ACS-BNØØ7-1 izmjenjuje Komisija se kako bi se uzela u obzir ova Odluka.
         
         
            Članak 5.
            Adresat
            Ova je Odluka upućena društvu BASF SE, Carl-Bosch-Str. 38, 67063 Ludwigshafen, Njemačka.
         
         
            Sastavljeno u Bruxellesu 11. svibnja 2022.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 268, 18.10.2003., str. 1.
         
         
            (2)  Odluka Komisije 2007/305/EZ od 25. travnja 2007. o povlačenju s tržišta hibrida uljane repice Ms1xRf1 (ACS-BNØØ4-7xACS-BNØØ1-4) i od nje dobivenih proizvoda (SL L 117, 5.5.2007., str. 17.).
         
            (3)  Odluka Komisije 2007/306/EZ od 25. travnja 2007. o povlačenju s tržišta hibrida uljane repice Ms1xRf2 (ACS-BNØØ4-7xACS-BNØØ2-5) i od nje dobivenih proizvoda (SL L 117, 5.5.2007., str. 20.).
         
            (4)  Odluka Komisije 2007/307/EZ od 25. travnja 2007. o povlačenju s tržišta uljane repice Topas 19/2 (ACS-BNØØ7-1) i od nje dobivenih proizvoda (SL L 117, 5.5.2007., str. 23.).
         
            (5)  Provedbena odluka Komisije 2012/69/EU od 3. veljače 2012. o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1xRf1 (ACS-BNØØ4-7xACS-BNØØ1-4), hibrida uljane repice Ms1xRf2 (ACS-BNØØ4-7xACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda (SL L 34, 7.2.2012., str. 12.).
         
            (6)  Provedbena odluka Komisije (EU) 2016/2268 od 14. prosinca 2016. o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1×Rf1 (ACS-BNØØ4-7×ACS-BNØØ1-4), hibrida uljane repice Ms1×Rf2 (ACS- BNØØ4-7×ACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda (SL L 342, 16.12.2016., str. 34.
            ).
         
         
            (7)  Provedbena odluka Komisije (EU) 2019/1562 od 16. rujna 2019. o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1×Rf1 (ACS-BNØØ4-7×ACS-BNØØ1-4), hibrida uljane repice Ms1×Rf2 (ACS-BNØØ4-7×ACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda (SL L 240, 18.9.2019., str. 13.).
         
            (8)  Provedbena odluka Komisije (EU) 2019/1117 оd 24. lipnja 2019. o izmjeni odluka 2007/305/EZ, 2007/306/EZ i 2007/307/EZ u pogledu promjene adresata odluka (SL L 176, 1.7.2019., str. 59.).